stanford-oval/wikipedia huggingface dataset:
Korkeasaari (televisiosarja)
Vuonna 2022 alkanut sarja > Ensimmäinen tuotantokausi

Sarjan ensimmäinen tuotantokausi esitettiin 7. marraskuuta 2022 alkaen Nelosella ja Ruutu-palvelussa, ja siinä oli kuusi jaksoa. Ensiesitystä ennen Ruudussa esitettiin livelähetyksiä tiikeri-, pikkupanda- ja saukkotarhoilta.
| Jakso | Nimi | Ensiesitys | Jakson kuvaus |
| --- | --- | --- | --- |
| 1 | Alkukesän huumaa Korkeasaaressa | 7.11.2022 | Riikinkukot siirretään kesäksi ulkotarhaan, eläintenhoitaja Jonne hoitaa tiikereitä ja kertoo, mitä ihmettä tiikeri tekee hajuvedellä. Villieläinsairaalassa ruokitaan harmaahylkeen poikasta sekä orvoksi jääneitä oravanpoikasia. Eläintenhoitaja Aliisa punnitsee pikkupanda Pim Pimin ja hoitaa partakorppikotkanpoikasta, Otusta. |
| 2 | Pikkupandan terveystarkastus | 14.11.2022 | Pikkupanda Pim Pim viedään terveystarkastukseen ja se pitää nukuttaa siirtoa varten. Kuulemme berberiapina Mokin tarinan laittomasta lemmikistä eläintarhan asukkaaksi. Karhuille koulutetaan suun avaamista ja vaa'alla punnitsemista. Villieläinsairaalassa talvehtinut siili pääsee takaisin luontoon ja kuutille valmistetaan päivälliseksi lohimössöä. |
| 3 | Hammashoitoa ja yllätyssiili | 21.11.2022 | Berberiapina Mokilla on tiedossa hammaslääkärireissu Viikin Yliopistolliseen eläinsairaalaan. Mokilta amputoidaan myös vinossa sojottava sormi. Eläintenhoitaja Jonnen päivään kuuluu tiikeritarhan siivous ja tiikerinaaraan koulutusta. Villieläinsairaalaan on saapunut liito-oravan poikanen. Harmaahylkeen kuutin vointi on mennyt huonompaan suuntaan. |
| 4 | Uudet tulokkaat | 28.11.2022 | Korkeasaaressa valmistellaan partakorppikotkan poikasen lähtöä luontoon Korsikalle. PimPimin kaveriksi Ranskasta saapunut pikkupandanaaras Salija tutustuu uuteen kotiinsa. Urosahma Vasil intoilee sille laitetuista virikkeistä. Villieläinsairaalaan on tuotu näädän poikasia ja liito-oravanpoikanen on saanut seurakseen lisää lajitovereita. |
| 5 | Eläinlääkäri-Sannan touhukas päivä | 5.12.2022 | Korkeasaaren eläinlääkäri Sannalle tuottaa erityistä päänvaivaa pilalle hemmoteltu, kesy saukko. Sannan päivään kuuluu myös lumileopardi Vallun koulutusta ja yllättävä pelastustehtävä murmelitarhassa. Pikkuvuohet siirretään talvitiloista kesän ajaksi vuohipihaan. Korkeasaaren kesäleiriläiset pääsevät tekemään virikkeitä huulipekareille. |
| 6 | Viilennystä ja villiä luontoa | 12.12.2022 | Korkeasaaren eläintenhoitaja Aliisa lähtee Korsikalle partakorppikotka Otuksen luontoonpalautukseen. Kenguruiden viime kesän poikaset ovat alkaneet tulla ulos emojen pusseista ja on niiden korvamerkkauksen aika. Tiikerit, karhut ja saukko saavat hoitajilta helleherkkuja. Eläintenhoitaja Susan kouluttaa tunturipöllön poikasta Nostraa. |
Vuonna 2022 alkanut sarja > Toinen tuotantokausi

Sarjan toinen tuotantokausi esitettiin Nelosella ja Ruudussa 14. marraskuuta 2023 alkaen. Seuraavan viikon jakso näkyy ennakkoon maksullisella Ruutu+-tilauksella. Kaudella seurataan talven kääntymistä kevääksi Korkeasaaressa, ja nähdään lisäksi Helsingin kaupungin pelastuslaitoksen eläinpelastusyksikön työtä, seurataan Villieläinsairaalassa hoidossa olleiden kuuttien palauttamista merelle Meripelastusseuran kyydissä, ja nähdään Haminan mursun esilletulo Luonnontieteellisen keskusmuseoon.
| Jakso | Nimi | Ensiesitys TV:ssä | Ruutu+-tilauksella | Jakson kuvaus |
| --- | --- | --- | --- | --- |
| 1 | Talven tuntua | 14.11.2023 | 14.11.2023 | Talvisessa Korkeasaaressa tutustutaan tiikerinpentuihin, valmistellaan eläimiä lähtemään toisiin eläintarhoihin sekä toivotetaan tervetulleeksi uusi myskihärkä Jeppel. Sanna opettaa eläinlääkäriopiskelijoille villieläinten nukuttamista. |
| 2 | Lähtöjä ja saapumisia | 21.11.2023 | 14.11.2023 | Korkeasaaresta lähtee liuta eläimiä muihin eläintarhoihin. Kevään ensimmäinen kuutti saa hoitoa Villieläinsairaalassa ja lumileopardille rakennetaan lumiukko. Kausityöntekijät valmistautuvat tulevaan kesään. |
| 3 | Kevättä kohti | 28.11.2023 | 21.11.2023 | Rehukeittiössä valmistuu ruokaa Amazonia-talon pikkuapinoille. Pääsemme tutustumaan metsäpeuraan nimeltä Pertti sekä tullin takavarikoimiin tarantuloihin. Myös hanhioppaat ovat aloittaneet työnsä. |
| 4 | Poikasten aikaa | 5.12.2023 | 28.11.2023 | Kevään ensimmäiset poikaset ovat syntyneet Korkeasaaressa, ja valkoposkihanhien pesimiset työllistävät hanhioppaita. Jonne täyttää tiikereiden vesialtaan ensi kertaa talven jäljiltä, joten pennuilla riittää ihmeteltävää. |
| 5 | Takaisin merelle | 12.12.2023 | 5.12.2023 | Nuori partakorppikotka on lähdössä maailmalle, kamelit käyvät puntarilla ja Henni pesee berberiapina Mokin hampaita. Ensimmäiset Villieläinsairaalassa hoidossa olleet kuutit pääsevät palaamaan mereen. |
| 6 | Kiireinen kesäpäivä | 19.12.2023 | 12.12.2023 | Aamu alkaa Korkeasaaren portilla varhain. David vastailee Villieläinsairaalan puhelimeen, ja Pelastuslaitoksen eläinpelastusyksikkö kuljettaa hoitoon uusia potilaita. Persianlammaskaritsat ovat muuttaneet yhteen afrikanpikkuvuohien kanssa. |
| 7 | Viilennystä helteeseen | 26.12.2023 | 19.12.2023 | Eläintenhoitaja Susanin päivään kuuluu näätäeläinten koulutusta sekä korppien ja karhujen hoitamista. Eläimet saavat helleherkkuja ja Marjut viilentää myskihärkien tallia vedellä. Meripelastusseura kyyditsee jälleen kuutteja ulkosaaristoon. |
| 8 | Kissojen Yö | 2.1.2024 | 26.12.2023 | Kauden päätösjaksossa nuoret amurintiikerit opettelevat nousemaan vaa'alle ja eläintarhan vierailijat tulkitsevat leijonien tunteita. Lisäksi käymme Luonnontieteellisessä museossa sekä Kissojen Yössä, jossa tapaamme myös suloisen manulinpennun. |
Vuoden 2009 sarja

| Korkeasaari |
| --- | --- |
Kestoaika:  noin 30 min
Alkuperämaa:   Suomi
Verkko:  SubTV
Esitetty:  2009 – 2010
Tuotantokausia:  1
Tuotanto
Tuottaja(t):  Jarkko Luoma
Vastaava(t) tuottaja(t):  Minna von Reiche, Pete Paavolainen
Käsikirjoittaja(t):  Jarkko Luoma
Tuotantoyhtiö(t):  Van der Media
Aiheesta muualla
IMDb
Elonet
Samanniminen sarja eläintarhan arjesta esitettiin Sub-kanavalla 6. helmikuuta – 10. huhtikuuta 2009. Sarjaa tehtiin vain yksi tuotantokausi, mutta sitä esitettiin uusintoina myös vuonna 2010.
Juontajana tässä ensimmäisessä Korkeasaari-sarjassa oli Kiti Kokkonen, jonka johdolla ohjelmassa tutustuttiin 10 jakson ajan eläintarhan eläimiin ja niiden hoitajiin, sekä luonnonvaraisten eläinten hoitoon.
Sarjan tuotti Van Der Media ja sen ohjasi Aleksi Tuomivaara.
| Jakso | Ensiesitys TV:ssä | Jakson kuvaus |
| --- | --- | --- |
| 1 | 6.2.2009 | Eläinlääkäri Eeva Rudbäck nukuttaa ja tutkii metsäpeuran. Tänään ruokitaan myös kaimaaneja ja leikataan laiskiaiselta kynnet. |
| 2 | 13.2.2009 | Eläinpelastaja Vesa Nurmisen auttaa työkseen pulaa joutuneita eläimiä. Kissalaaksossa ruokitaan harvinainen amurinpantteri, ja hyljeallas pestään. |
| 3 | 20.2.2009 | Leijonalauma saa hirventaljoista tehtyjä virikepalloja. Tutustutaan myös loukkaantuneiden löytöeläimien hoitoon. |
| 4 | 27.2.2009 | Eläinpelastaja Vesa Nurmisella on kiireinen päivä. Korkeasaaren karhuille tarjoillaan herkkuja ja pikkupanda saa seurakseen lajitoverin Saksasta. |
| 5 | 6.3.2009 | Eläintenhoitaja Alina Kallio pitää huolta eksoottisista eläimistä. Törmäyksestä toipunut mehiläishaukka pääsee vapauteen. |
| 6 | 13.3.2009 | Eläinpelastaja Vesa Nurmisella on vuorossa klassinen "kissa puussa" -pelastustehtävä. Keisaritamariiniapinoiden asumus saa uuden ilmeen. |
| 7 | 20.3.2009 | Nuoret ilvekset matkaavat Liettuaan. Luonnonvaraishoitolaan saapuu ilvespentu, ja joutsen pääsee takaisin luontoon. |
| 8 | 27.3.2009 | Metsäpeuran synnytys alkaa, mutta asiat eivät eläinmaailmassa mene aina suunnitelmien mukaan. |
| 9 | 3.4.2009 | Alppikauriit lähtevät kohti Itävaltaa. Iltakierroksella selviää, mitä eläintarhassa tapahtuu sulkemisajan jälkeen. |
| 10 | 10.4.2009 | Tiikerit ruokitaan, amurinpantteri nukutetaan ja käydään katsomassa talviunille valmistautuvia eläimiä. Eläintenhoitajien nopeutta testataan, kun kengurulauma pitää saada siirrettyä kuljetusautoon. |
Sucupira

| Sucupira |
| --- | --- |
Tyyli:  draama
Kestoaika:  60 min
Pääosissa:   Héctor Noguera  Delfina Guzmán  Francisco Reyes 
Alkuperämaa:   Chile
Alkuperäiskieli:  espanja
Verkko:   TVN
Esitetty:  11. maaliskuuta 1996 – 9. elokuuta 1996
Jaksoja:  108
Aiheesta muualla
IMDb
Sucupira on televisioyhtiö TVNin esittämä chileläinen TV-sarja. Sen päärooleissa ovat Héctor Noguera, Ángela Contreras ja Francisco Reyes.
Aiheesta muualla

IMDB
Snorkkeli

Sukeltajan snorkkeli
Snorkkeli on putki, jonka avulla ihminen tai kone saa pinnalta ilmaa veden alle. Nimitys tulee samaa tarkoittavasta saksan kielen sanasta Schnorchel.
Sukeltajan snorkkeli

Snorkkeli on maskin ja räpylöiden ohella sukeltajan perusvälineitä. Sitä käytetään matkauintiin pinnalla: snorkkelia käyttävä sukeltaja voi tarkkailla näkymiä vedessä ja uida tasaisesti tekemättä ilmanottoliikkeitä.
Urheilusukelluksessa käytettävissä snorkkeleissa putken yläpää on avoin tai siinä on veden roiskumista estävä läppä. Snorkkelissa olevan ilman ansiosta sinne ei mene helposti vettä. Avoin snorkkeli tyhjennetään tarvittaessa puhaltamalla. Markkinoilla on kuitenkin myös pöytätennispalloon tai vastaavaan yksinkertaiseen kelluvaan sulkukappaleeseen perustuvia venttiilisnorkkeleita, jotka voivat epäkuntoon joutuessaan olla vaarallisia.
Snorkkeli kiinnitetään maskin vasemmalle puolelle. Snorkkeli tulee valita sukeltajan koon mukaan, ja sen suukappaleen tulee olla sellainen, ettei se hankaa.
Sukellusveneen snorkkeli

Dieselkäyttöinen sukellusvene käyttää sähkömoottoreita sukelluksissa ajoon ja dieselmoottoreita ollessaan pinnalla. Snorkkelin avulla sukellusveneet saattoivat pysytellä poissa pinnalta ja silti käyttää pääkoneitaan säästäen näin akkujaan.
Sukellusveneen snorkkelia on kutsuttu myös ilmamastoksi.
Muiden ajoneuvojen snorkkelit

Lähinnä sotilasajoneuvoissa, kuten maastoautoissa ja panssarivaunuissa, voi olla snorkkeli vesistöjen ylittämiseksi uiden tai pohjaa pitkin kahlaten.
Sosialistisen työn sankari

Kultainen "Sirppi ja vasara"-mitali, joka myönnettiin sosialistisen työn sankareille.
Sosialistisen työn sankari (ven. Герой Социалистического Труда, Geroi Sotsialistitšeskogo Truda) oli Neuvostoliitossa korkein arvonimi, joka myönnettiin erityisistä saavutuksista kulttuurin tai talouden alalla. Arvonimi perustettiin 27. joulukuuta vuonna 1938 Neuvostoliiton korkeimman neuvoston presidiumin päätöksellä ja se myönnettiin henkilöille, jotka olivat saavutuksillaan teollisuuden, maatalouden, kuljetuksen, kaupan, tieteen tai tekniikan alalla edistäneet Neuvostoliiton kunniaa ja valtaa. Arvonimen saattoi riistää pois vain Neuvostoliiton korkeimman neuvoston presidium. Vuoteen 1971 mennessä sosialistisen työn sankarin arvonimi oli myönnetty 16 245 henkilölle, joista 4 497 oli naisia.
Ensimmäinen Sosialistisen työn sankarin arvonimi myönnettiin 20.12.1939 Josif Stalinille. Viimeisen kerran arvonimi annettiin 21.12.1991, saajana kazakstanilainen oopperalaulajatar Bibigul Tulegenova.
Sosialistisen työn sankari -arvonimen saaneita henkilöitä

Sergei Afanasjev
Nikolai Baibakov
Aleksei Batalov
Axel Berg
Sergei Bondartšuk
Leonid Brežnev
Naftali Frenkel
Ivan (Juho) Huttunen
Sergei Iljušin
Lev Jašin
Mihail Kalašnikov
Igor Kurtšatov
Otto Wille Kuusinen
Lev Landau
Leonid Leonov
Igor Moisejev
Andrei Saharov
Tahir Salahov
Nikolai Semjonov
Innokenti Smoktunovski
Mihail Šolohov
Dmitri Šostakovitš
Aleksei Stahanov
Josif Stalin
Pavel Tšerenkov
Ljudmila Zykina
Ystävämme Charlie

| Ystävämme Charlie> Unser Charly |
| --- | --- |
Tyyli:  draamasarja
Kestoaika:  45 minuuttia
Alkuperämaa:  Saksa
Alkuperäiskieli:  saksa
Verkko:  ZDF (Saksa) Nelonen (Suomi)
Esitetty:  27. joulukuuta 1995 – 9. kesäkuuta 2012 (Saksa)
Tuotantokausia:  16
Jaksoja:  220 + 16 erikoisjaksoa
Tuotanto
Tuottaja(t):  Karlheinz Brunnemann
Säveltäjä(t):  Andre Bauer (kaudet 1–8) Gert Wilden (kaudet 9–16)
Tuotantoyhtiö(t):  Phoenix Film, ZDF
Aiheesta muualla
IMDb 
Ystävämme Charlie (saks. Unser Charly) on saksalainen vuosina 1995–2012 valmistunut televisiosarja. Sarjaan valmistui kaiken kaikkiaan 220 normaalia jaksoa, ja 16 erikoisjaksoa. Sarja kertoo berliiniläisen eläinlääkärin perheen sekä Charlie-nimisen bonobon elämästä.
Sarjaa esitettiin Saksassa ZDF -televisiokanavalla. Suomessa sarjan jaksoja on esittänyt televisiokanava Nelonen. Ensimmäinen jakso ensiesitettiin Nelosella 29. elokuuta 1999.
Zorro – miekka ja ruusu

Zorro – miekka ja ruusu (esp. Zorro: La espada y la rosa) on kolumbialainen telenovela, jota Suomessa esitti Nelonen. Sarjaa on tehty 122 jaksoa. Sarja tunnuskappaleen nimi on Amor Gitano ja sen esittävät Alejandro  Fernandez ja Beyoncé Knowles. Se pohjautui löyhästi Isabel Allenden kirjoittamaan Zorron tarina -romaaniin.
Rooleissa

| 0 | 1 | 2 |
| --- | --- | --- |
|  Christian Meier  | … |  Diego de la Vega/Zorro   |
|  Marlene Favela  | … |  Esmeralda Sánchez de Moncada   |
|  Arturo Peniche  | … |  Fernando Sánchez de Moncada   |
|  Osvaldo Ríos  | … |  Don Alejandro de la Vega   |
|  Jorge Cao  | … |  Isä Tomás Villarter   |
|  Erick Elias  | … |  Renzo   |
|  Natasha Klauss  | … |  Sor Ana Camila Suplicios   |
|  Harry Geithner  | … |  Komentaja Ricardo Montero de Avila   |
|  Héctor Suárez Gomís  | … |  Kapteeni Anibal Pizarro   |
|  Andrea López  | … |  Mariángel Sánchez de Moncada    |
|  Luly Bossa  | … |  Almudena Sánchez de Moncada   |
|  Andrea Montenegro  | … |  María Pía de la Vega   |
|  Ricardo González  | … |  Bernardo   |
|  Adriana Campos  | … |  Yumalay/Guadalupe ja Toypurnia/Regina   |
|  Raúl Gutierrez  | … |  Olmos Berroterran de la Guardia   |
|  Carmen Marina Torres  | … |  Dolores   |
|  Ana Bolena Meza  | … |  Sara Kalí/Mercedes Mayorga de Aragon   |
|  César Mora  | … |  Kersantti Demetrio López García   |
|  Margarita Giraldo  | … |  Azucena   |
|  Germán Rojas  | … |  Jonás   |
|  Natalia Bedoya  | … |  Laisha   |
|  Orlando Valenzuela  | … |  Miguel   |
|  Luigi Ayacardi  | … |  Tobias del Valle y Campos   |
|  Marilyn Patiño  | … |  Catalina   |
|  Ivelyn Giró  | … |  Kuningatar María Luísa Burgos de Castilla   |
|  Teresa Gutiérrez  | … |  La Marquesa Carmen Santillana de la Roquette   |
|  Didier Van Der Hove  | … |  Santiago Michelena   |
|  El Francés  | … |  Tornado   |
|  Alejandro De La Vega  | … |  Alejandro De La Vega   |
|  Jacobo de Almgron  | … |  Almgronin herttua   |
|  Buffala Blanca  | … |  Yumalayn heimon johtaja   |
Power Rangers in Space

| Power Rangers in Space |
| --- | --- |

Tyyli:  toimintasarja
Kestoaika:  22 minuuttia
Luoja(t):  Haim Saban
Pääosissa:  Tracy Lynn Cruz Patricia Ja Lee Christopher Khayman Lee Justin Nimmo Roger Velasco Selwyn Ward Melody Perkins Paul Schrier Jason A. Narvy
Alkuperämaa:   Yhdysvallat
Alkuperäiskieli:  englanti
Verkko:   Yhdysvallat Fox Kids
Esitetty:  6. helmikuuta 1998 – 21. marraskuuta 1998
Jaksoja:  43
Tuotanto
Tuottaja(t):  Jonathan Tzachor
Vastaava(t) tuottaja(t):  Haim Saban Shuki Levy
Linjatuottaja:  Sanford Hampton
Ohjaaja(t):  Worth Keeter Judd Lynn Jonathan Tzachor Koichi Sakamoto Blair Treu Tony Randel
Käsikirjoittaja(t):  Judd Lynn Jackie Marchand Koichi Sakamoto
Tuotantoyhtiö(t):  Saban Entertainment Renaissance Atlantic Entertainment Toei Company, Ltd. MMPR Productions, Inc.
Aiheesta muualla
IMDb 
Power Rangers in Space oli vuonna 1998 esitetty yhdysvaltalainen 43-osainen lasten televisiosarja, joka on samalla viides Power Rangers -sarja. Se perustuu Super Sentain sarjaan Denji Sentai Megaranger. In Space esitteli täysin erilaisen juonen verrattuna neljään edelliseen sarjaan. Lisäksi pitkään edellisissä sarjoissa esiintyneet hahmot ja näyttelijät eivät enää jatkaneet sarjan juonessa mukana.
Avaruusrangerit

Andros toimii Punaisena Rangerina, joka on kotoisin KO-35 planeetalta. Hän käyttää voimiaan pääasiassa taistellakseen Astronemaa vastaan.
TJ Johnson toimii Sinisenä Rangerina ja ryhmän varajohtajana. Hän oli aikaisemmin Punainen Turbo Ranger.
Carlos Vallerte toimii Mustana Rangerina. Hän oli aikaisemmin Vihreä Turbo Ranger.
Ashley Hammond toimii Keltaisena Rangerina.
Cassie Chan toimii Vaaleanpunaisena Rangerina.
Zhane toimii Hopea Rangerina, jota pidettiin staasisessa tilassa useita vuosia loukkaantumisensa vuoksi pelastaessaan Androsin. Myöhemmin hänet herätettiin tilastaan ja liitettiin Rangereiden ryhmään kuudenneksi jäseneksi.
Rooleissa

| 0 | 1 | 2 |
| --- | --- | --- |
|  Tracy Lynn Cruz  | … |  Ashley/Keltainen Ranger   |
|  Patricia Ja Lee  | … |  Cassie/Vaaleanpunainen Ranger   |
|  Christopher Khayman Lee  | … |  Andros/Punainen Ranger   |
|  Justin Nimmo  | … |  Zhane/Hopea Ranger   |
|  Roger Velasco  | … |  Carlos/Musta Ranger   |
|  Selwyn Ward  | … |  TJ/Sininen Ranger   |
|  Melody Perkins  | … |  Astronema   |
|  Paul Schrier  | … |  Bulk   |
|  Jason A. Narvy  | … |  Skull   |
|  Aloma Wright  | … |  Adelle Ferguson   |
|  Kenny Graceson  | … |  Elgar   |
Rooleissa > Äänirooleissa

| 0 | 1 | 2 |
| --- | --- | --- |
|  Wendee Lee  | … |  Alpha 6   |
|  Julie Maddalena  | … |  DECA   |
|  Robert L. Manahan  | … |  Zordon   |
|  T. J. Rotolo  | … |  Dark Specter   |
|  Walter Lang  | … |  Ecliptor, Rygog   |
|  David Umansky  | … |  Elgar   |
|  Steve Kramer  | … |  Darkonda   |
Henrik VII (Saksan kuningas)

Henrik VII, Chronica regia Coloniensis 1200-luku
Henrik (VII) (saks. Heinrich VII); (1211 Sisilan kuningaskunta – 12. helmikuuta 1242 Martirano, Calabria, Sisilian kuningaskunta) oli Hohenstaufen-suvun jäsen, Sisilian kuningas vuosina 1212–1217 ja Saksan kuningas (muodollisesti Rex Romanorum eli Roomalaisten kuningas) vuosina 1222–1235 isänsä keisari Fredrik II kanssahallitsijana. Hän oli seitsemäs Saksaa hallinnut Henrik, mutta jotta vältettäisiin sekaannukset keisari Henrik VII Luxemburgilaisen kanssa, hänet on tavallisesti numeroitu Henrik VII:ksi.
Avioliitto ja jälkeläiset

Henrik avioitui isänsä määräyksestä Nürnbergissä 29. marraskuuta 1225 häntä seitsemän vuotta vanhemman Itävallan herttuatar Margarete von Babenbergin (noin 1204–1266) kanssa. Tämä oli Itävallan herttua Leopold VI:n ja bysanttilaisen prinsessa Theodora Angeluksen vanhin tytär. Margarete kruunattiin 23. maaliskuuta 1227 Saksan kuningattareksi Aachenin tuomiokirkossa. Avioliitosta syntyi kaksi poikaa, Heinrich (syntyi 1228–1234) ja Friedrich (syntyi 1229–1235), jotka molemmat kuolivat jo pienenä. Henrikin kuoleman jälkeen leskikuningatar Margarete avioitui helmikuussa 1252 Böömin kuningas Ottokar II:n kanssa.
Persoona

Henrik näyttää olleen vilkas ja sivistynyt hallitsija jonka hovissa oli monia minnelaulajia. On mahdollista, että hän kirjoitti itse minnelauluja eli ritarillista rakkausrunoutta. Hän oli fyysisesti vankkarakenteinen, vaikkakin ontuva polvivamman vuoksi, ja noin 166 cm pitkä.
Vankeus ja kuolema

Henrikiä pidettiin vankina eri paikoissa, ensin Heidelbergissä ja Alerheimin linnassa, sen jälkeen Apuliassa ja Rocca San Felicessä Campaniassa. Hänen eristämisensä saattoi olla yhtä paljon hänen terveytensä kuin kapinallisuutensakin sanelema. Hänen luurangostaan vuosina 1998–1999 tehty analyysi on osoittanut, että Henrik VII kärsi viimeisinä vuosinaan pitkälle edenneestä spitaalista. Tämä oli kenties todellinen syy, joka esti keisari Fredrik II:sta antamasta pojalleen anteeksi. Spitaalia näet pidettiin keskiaikana Jumalan antamana rangaistuksena ihmisen synneistä.
Henrik VII kuoli mahdollisesti 12. helmikuuta, muiden lähteiden mukaan 10. helmikuuta 1242 Martiranon lähellä Calabriassa pudottuaan ratsunsa selästä, kun häntä siirrettiin Nicastrosta. Jotkut kroonikot kertoivat, että kyseessä oli itsemurhayritys. Isä Fredrik II antoi haudata hänet kuninkaallisin kunnianosoituksin Cosenzan katedraaliin, antiikin Rooman aikaisessa sarkofagissa.
Perintö

Friedrich, Henrik (VII:n) ainoa elossa oleva poika, nimettiin isoisä Fredrik II:n testamentissa vuonna 1250, jossa keisari antoi hänelle Itävallan herttuakunnan, Steiermarkin markiisikunnan ja 10 000 unciaa. Hänen kuolemansa vuonna 1251 kirjasi kronikoitsija, kartografi ja käsikirjoitusten kuvittaja Matteus Pariisilainen (lat. Matthæus Parisiensis, n. 1200–1259), englantilainen benediktiinimunkki, joka väitti, että sekä Henrik että hänen vanhempi veljensä oli myrkytetty (veneno interfecit).
Pyhän saksalais-roomalaisen keisarikunnan hallitsijoiden joukossa Henrik (VII) on järjestysnumeroitu vain suluissa, koska hän ei ollut itsenäinen kuningas. Häntä ei pidä sekoittaa myöhempään keisari Henrik VII:een, joka itse asiassa hallitsi keisarikuntaa vuodesta 1308 eteenpäin. Pitkään isänsä varjossa olleen ja halveksitun "suluissa olevan Henrikin" Hohenstaufen-politiikan suhteen ovat useat historioitsijat kuten Hansmartin Schwarzmaier 2000-luvulla omaksuneet positiivisemman näkemyksen.
Aiheesta muualla

Wikimedia Commonsissa on kuvia tai muita tiedostoja aiheesta .
Fornaciari, Gino:, Henrik VII:n (1211–1242), Fredrik II:n pojan ja Saksan kuninkaan spitaali .
Heinrich VII. (deutscher König) - Allgemeine Deutsche Biographie
Heinrich (VII.) - Deutsche Biographie
Schwarzmaier, Hansmartin: Der vergessene König Kaiser Friedrich 11.und sein Sohn. Teoksessa: Adel und Königtum im mittelalterlichen Schwaben. Festschrift für Thomas Zotz zum 65. Geburtstag Herausgegeben von Andreas Bihrer, Mathias Kälble und Heinz Krieg. W. KOHLHAMMER VERLAG, Stuttgart 2009.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Ranska  BnF data  Saksa  Israel  Yhdysvallat  Ruotsi  Alankomaat 
Henkilöt:  Deutsche Biographie  DDB 
Muut:  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Henrikin sinetti vuodelta 1216 esittää hänet ratsailla olevana ritarina, jolla on kädessä kilpi ja lippu, jossa on kolme leopardia Hohenstaufenin vaakunasta, jotka tulivat myöhemmin tunnetuiksi Svaabian vaakunassa.
Kuningas Henrik vastaanottaa kunnianosoituksen Würzburgissa vuonna 1234, Lorenz Friesin 1500-luvun Piispan kronikasta
Henrikin kuolema, 1400-luvun alun maalaus
Käännös suomeksi
Matkapassi

Matkapassi oli brittiläinen matkailuun keskittyvä televisiosarja. Sen inspiraation lähteenä olivat Lonely Planet -matkaoppaat. Sitä tehtiin vuosina 1994–2016 tunnin mittaisina jaksoina.
Joka jaksossa on oma matkailija, joista tunnetuimpia ovat Ian Wright, Justine Shapiro, Holly Morris ja Megan McCormick. Sen lisäksi välillä on erikoisjaksoja, jotka keskittyvät muun muassa maailman parhaisiin ruokiin, festivaaleihin, rantoihin ym. Suomessa sarjaa on esittänyt Yleisradio eli Yle TV2.
Aiheesta muualla

Matkapassin viralliset sivut (Arkistoitu – Internet Archive)
Matkapassi Internet Movie Databasessa (englanniksi)
Mennyt elämä

| Mennyt elämä> Nowhere Man |
| --- | --- |
Tyyli:  draama
Kestoaika:  42 min
Luoja(t):  Lawrence Hertzog
Pääosissa:  Bruce Greenwood
Alkuperämaa:   Yhdysvallat
Alkuperäiskieli:  englanti
Verkko:  UPN
Esitetty:  28. elokuuta 1995 – 20. toukokuuta 1996
Jaksoja:  25
Aiheesta muualla
IMDb 
Mennyt elämä (engl. Nowhere Man) on yhdysvaltalainen tv-sarja. Sarjan pääosassa näyttelee Bruce Greenwood. Sarjan tekeminen lopetettiin ensimmäiseen kauteen. Sarja on saatavilla DVD:nä.
Sarja kertoo tarinan valokuvajournalistista nimeltä Thomas "Tom" Veil.
Jaksot

Absolute Zero 65 minuuttia
Turnabout
The Incredible Derek
Something About Her
Paradise On Your Doorstep
The Spider Webb
A Rough Whimper of Insanity
The Alpha Spike
You've Really Got A Hold on Me
Father
The Enemy Within
It's Not Such A Wonderful Life
Contact
Heart of Darkness
Forever Jung
Shine a Light on You
Stay Tuned
Hidden Agenda
Doppleganger
Through a Lens Darkly
The Dark Side of the Moon
Calaway
Zero Minus Ten
Marathon
Gemini